Eropah Selatan

Eropah Selatan ti mega dikelala enggau nama Eropah Mediterranean, nya bagi benua Eropah ti dikelingi Tasik Mediterranean. Eropah Selatan betumpu ngagai tiga semenanjung bepalan dalam titik pemadu selatan di benua Eropah. Ketetiga semenanjung tu iya nya Semenanjung Iberia, Semenanjung Itali, enggau Semenanjung Balkan. Semua kandang menua tadi diserara ari kandang menua Eropah ke bukai nengah tatai bukit, ti benana Tatai Pyrene, Tatai Alps sereta Tatai Balkan. Endur tiga bengkah semenanjung tu ba tengah-tengah Tasik Mediterranean, sereta mega relief bukit sida, meri sida bansa iklim ti bebida amat (tebal iklim Mediterranean subtropika) ari kandang menua bukai di serata Eropah. Bukit-bukit tu udah, lebih agi, nyadika penanggul ngagai pemindah mensia mayuh enggau betukar budaya, ti ngasuh kededua iklim enggau budaya nya amat spesifik.